b9.c1.d2.e7.f1.g3.h3. Willem Taljaard Stopforth Henning *6-6-1961 is landwyd bekend as Tappe Henning. Hy is 'n gewese internasionale rugbyskeidsregter en was tot onlangs Suid-Afrika se verteenwoordiger op die Internasionale Rugbyraad se komitee vir skeidsregtersake, waar hulle alle internasionale skeidsregters beoordeel en gradeer. Hulle bepaal ook die reëls vir rugby.
b1.c6.d12.e3.f2. Lourens Adriaan Francois Henning *17-8-1930 was die bevelvoerder van die eskader vliegtuie wat gedurende 1971 tydens 'n oefening vir die tienjarige herdenking van republiekwording, in 'n ongeluk teen Tafelberg vasgevlieg het. Ons kon nooit kontak met enige van Lourens se nasate maak nie. Gedurende 2012 het ons in die Haantjie gevra of daar enige van ons lede is wat enige leidraad ten opsigte van Lourens se vrou en kinders kon verskaf. 'n Sekere Martin Viljoen het op die Internet van ons soektog gelees en vir ons heelwat gegewens gestuur. Ons het dus in Haantjie no 114 van Mei 2013 oor sy mededelings berig. Ons kon egter steeds nie kontak maak met enige nasate nie.
Dit was 'n wonderwerk dat my broerskind, Marho- jean, my ingelig het dat sy op die Internet was om detail te probeer bekom ten opsigte van die Henning familie agtergrond.
Baie dankie aan almal wat oor die afgelope drie maande vir ons bydraes aangestuur het — veral diegene wat ruimskoots bygedra het. Soos gewoonlik meld ons graag die name van almal wat ruimskoots bygedra het. Ons noem graag die naam van TJ (Tjaart) Henning van Sinoville, Pretoria, 'n Lewenslange lid — R1 000.00
'n JA Henning het op 30 September 2013 'n bedrag van R300.00 in die Familiebond se rekening gedeponeer sonder om sy lidnommer te verstrek. Ons het verskeie JA Henning’s op rekord en kan gevolglik nie hierdie een identifiseer nie. Laat weet asseblief vir ons wie u is. In elk geval, baie dankie vir hierdie pragtige bydrae